Diari Oficial de la Generalitat Valenciana


Sumari del DOGV 5487, del 11-04-2007 (2007/4359)

Informació pública de l'alternativa tècnica del sector SUR-R del sòl urbanitzable residencial del Pla General d'Ordenació de Vallés.
------------------------------------------------------------------------------------------------------------------------------------

### Dades del document

Número de DOGV
:   5487

Data del DOGV
:   11-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/4359


Data del document
:   30-03-2007

Organisme emissor
:   Construcciones Ricardo Enrique, SL

Tipus de document
:   Informació Pública

La mercantil Construcciones Ricardo Enrique, SL, amb CIF B-46162293 i domicili al carrer d'Emili Ferrer i Gómez, 8, baix esquerra, 46966 Catarroja (València), en relació amb el concurs convocat per l'Ajuntament de Vallés per a l'adjudicació d'un Programa per al Desenvolupament d'una Actuació Integrada en l'Àmbit del Sector de Sòl Urbanitzable Residencial SUR-R per mitjà de la publicació de sengles edictes en el Diario Oficial de la Unión Europea, en data 17 de novembre de 2006 (data d'enviament: 15 de novembre de 2006) i així com la rectificació publicada, en data 24 de gener de 2007 (data d'enviament 23 de gener del 2007), i de conformitat amb els articles 133 i 134 de la Llei 16/2005, de 30 de desembre, Urbanística Valenciana, ha formulat proposta de Programa d'Actuació Integrada corresponent al Sector SUR-R del Sòl Urbanitzable Residencial, que se sotmet a informació pública, dins del termini de tres mesos a què es referix l'article 133.3 de la precitada llei.  
L'alternativa tècnica del programa que se sotmet a informació pública està integrada per la memòria de l'alternativa tècnica, la proposta de redelimitació de la unitat d'execució del sector SUR-R del Pla General de Vallés i el projecte d'urbanització.  
Els documents esmentats han quedat protocol·litzats en la Notaria de Joaquín Casanova Ramis, sítia a Xàtiva, carrer de Carlos Sarthou, número 4, entresòl, per mitjà de diligència a l'acta notarial autoritzada el dia 30 de març de 2007, i una còpia d'ells s'ha presentat en l'Ajuntament de Vallés.  
D'acord amb el que establix l'article 134 de la Llei 16/2005, de 30 de desembre, Urbanística Valenciana, així com el que disposen els articles 293 i 562 del Reglament d'Ordenació i Gestió Territorial i Urbanística, se sotmet a informació pública la dita alternativa tècnica, pel termini d'un mes, fent constar que qualsevol persona podrà consultar la documentació en l'Ajuntament, en horari d'oficina, i en la notaria esmentada, de dilluns a divendres, de 10.00 a 13.00 hores, i si és el cas, es podran formular al·legacions en relació amb esta presentant-se tant en la notària com en l'Ajuntament de Vallés. Així mateix, durant el període d'informació pública es posa a disposició dels interessats, un membre de l'equip redactor dels documents per a aclariment de dubtes, prèvia concertació de cita a través de la indicada notaria.  
El termini previst d'adjudicació del programa per l'Ajuntament és de dos mesos a comptar de l'obertura de proposicions juridicoeconòmiques, establint els articles 316 i 319.2 del Reglament d'Ordenació i Gestió Territorial i Urbanística, en cas d'absència de resolució expressa per l'Ajuntament, la declaració de desert del concurs.  
De conformitat amb els articles 132 i 134.4 de la Llei 16/2005, de 30 de desembre, Urbanística Valenciana, i el 292 i 293 del Reglament d'Ordenació i Gestió Territorial i Urbanística, s'ha remés avís d'inici del procediment al domicili fiscal de tots els qui consten en el cadastre com a titulars de drets afectats per l'actuació.  
Vallés, 30 de març de 2007.- El representant mercantil: Ricardo Enrique Hernández.